stanford-oval/wikipedia huggingface dataset:
จุดผ่านแดนถาวรสะพานมิตรภาพแม่น้ำเหือง
ประวัติ

ด่านพรมแดนบ้านนากระเซ็ง เดิมคือ ด่านศุลกากรท่าลี่ ได้จัดขึ้นตามกระทรวงการคลังฉบับที่ 49 พ.ศ. 2508 และต่อมากฏกระทรวงฉบับที่ 130 (พ.ศ. 2543) ได้กำหนดให้ด่านศุลกากรท่าลี่ เป็นที่สำหรับนำเข้า หรือส่งออกของทุกประเภท และต่อมา ได้กำหนดอนุมัติด่านพรมแดนและศุลกากรใหม่ โดยเพิ่มทางถนนจากสะพานมิตรภาพแม่น้ำเหืองไทย–ลาว มายังด่านศุลกากรท่าลี่เป้นทางอนุมัติ และตั้งด่านพรมแดนนากระเซ็งแห่งใหม่ขึ้น และกำหนดเวลาขนส่งของเข้าหรือออกในราชอณาจักร ผ่านเขตทางบกทางอนุมัติ ตั้งแต่เวลา 06.00 น. ถึง 18.00 น.
เริ่มแรกเมื่อก่อตั้งด่านศุลกากรท่าลี่ รัฐมนตรีว่าการกระทรวงการคลัง ได้แต่งตั้งนายอำเภอท่าลี่ (นายทวี ทวีพูล) เป็นพนักงานศุลกากรทำการแทนกรมศุลกากร (นายด่านศุลกากร)  และกรมศุลกากรได้ออกคำสั่ง แต่งตั้งข้าราชการไปประจำด่านศุลกกรท่าลี่ เปิดด่านตั้งแต่วันที่ 1 ตุลาคม 2508 และต่อมาคณะรัฐมนตรีได้มีมติเมื่อวันที่ 18 พฤศจิกายน 2546 เห็นชอบให้ก่อสร้างสะพานมิตรภาพแม่น้ำเหืองไทย–ลาว และด่านพรมแดน บ้านนากระเซ็งด่านศุลกรกรท่าลี่แห่งใหม่ ที่บริเวณสะพานมิตรภาพน้ำเหืองไทย–ลาว ตั้งอยู่ที่บ้านนากระเซ็ง ตำบลท่าฮี อำเภอท่าลี่ จังหวัดเลย โดยมีข้อตกลงร่วมระหว่างรัฐบาลทั้ง 2 ฝ่าย กำหนดให้เป็นด่านถาวรและด่านสากล เพื่อสนับสนุนและส่งเสริมการค้าและท่องเที่ยวแก่กัน เนื่องจากจังหวัดเลย และแขวงไชยบุรี ต่างมีการค้าและท่องเที่ยวมานานมานับ 10 ปี ปัจจุบัน ประเทศลาวมีโครงการพัฒนาขยายปรับปรุงถนน จากแขวงไชยบุรี สู่เมืองหลวงพระบางซึ่งเป็นเมืองมรดกโลก ที่ระยะทางประมาณ 360 กิโลเมตร
การเดินทาง > ขนส่งสาธารณะ

บริษัท ขนส่ง จำกัด (บขส.) ได้ร่วมกับบริษัทนาหลวงขนส่งโดยสารผ่านแดนและท่องเที่ยว ประจำแขวงหลวงพระบาง เปิดให้บริการรถโดยสารระหว่างประเทศปรับอากาศมาตรฐาน 1(ข) สายที่ 14 อย่างเป็นทางการในวันที่ 8 มกราคม 2557
รถโดยสารจะใช้เส้นทาง บขส.เลย – ด่านพรมแดนบ้านนากระเซ็ง (ท่าลี่) – ด่านแก่นท้าว – แขวงไชยบุรี – แขวงหลวงพระบาง  โดยจะออกเดินรถทุกวันจาก บขส.เลย เวลา 08.00 น. และจากแขวงหลวงพระบาง เวลา 07.00 น. (ใช้เวลาเดินทางประมาณ 9 ชั่วโมง รวมระยะทาง 394 กิโลเมตร)
การเดินทาง > รถยนต์ส่วนบุคคล

ผ่านทางหลวงแผ่นดินสาย 2195 ถึงกิโลเมตรที่ 55+907 และแยกเข้าทางหลวงแผ่นดินหมายเลข 2480 ระยะทาง 744 เมตรเข้าสู่สะพานมิตรภาพน้ำเหือง
ดูเพิ่ม

สะพานมิตรภาพน้ำเหือง
สะพานมิตรภาพไทย–ลาว 6 (นาตาล–ละคอนเพ็ง)

| สะพานมิตรภาพไทย–ลาว 6 |
| --- | --- |
6th Thai–Lao Friendship Bridge ຂົວມິດຕະພາບ ລາວ–ໄທ VI
ข้าม: แม่น้ำโขง
ชื่อทางการ: สะพานมิตรภาพ 6 (นาตาล–ละคอนเพ็ง)
เหนือน้ำ: สะพานมิตรภาพไทย–ลาว 2 (มุกดาหาร–สะหวันนะเขต)
ท้ายน้ำ: สะพานมิตรภาพไทย–ลาว 8 (อุบลราชธานี–จำปาศักดิ์)
ประวัติ
วันเริ่มสร้าง: พ.ศ. 2566
สะพานมิตรภาพไทย–ลาว 6 (นาตาล–ละคอนเพ็ง) เป็นโครงการใหม่ จากการประชุมคณะรัฐมนตรีเมื่อปี 2555 ที่จังหวัดสุรินทร์ มีมติเห็นชอบในหลักการของกรอบข้อเสนอแผนโครงการก่อสร้างสะพานข้ามแม่น้ำโขงช่วงอำเภอนาตาล จังหวัดอุบลราชธานี กับเมืองละคอนเพ็ง แขวงสาละวัน  จุดก่อสร้างสะพานข้ามแม่น้ำโขง ทางทิศใต้ บ้านปากแซง หมู่ 3 ตำบลพะลาน อำเภอนาตาล จังหวัดอุบลราชธานี ซึ่งสถานที่แห่งนี้ ครม.สัญจร ได้ลงความเห็นชอบอนุมัติเมื่อครั้งประชุมสัญจรที่จังหวัดสุรินทร์ เป็นสะพานมิตรภาพข้ามแม่น้ำโขง แห่งที่ 6 ข้อดี คือ เมื่อสร้างสะพานตรงนั้น จะเป็นการยกระดับความเจริญในหลาย ๆ ด้าน และที่จะเป็นจุดเด่นของสะพานแห่งนี้ คือ จะสามารถย่นระยะทางในการที่จะออกจากประเทศไทย ในด้านการค้าขาย ด้านเศรษฐกิจผ่านประเทศลาว ไปที่เมืองดานัง ประเทศเวียดนาม ระยะทางเพียง 137 กม. เท่านั้น และจะสามารถขึ้นไปทางจีนได้ด้วย และจะได้ประโยชนทั้ง 3 ด้าน คือ ด้านเศรษฐกิจ ด้านสังคมวัฒนธรรม และด้านความมั่นคง
ดูเพิ่ม

สะพานมิตรภาพไทย–ลาว 1 (หนองคาย–เวียงจันทน์)
สะพานมิตรภาพไทย–ลาว 2 (มุกดาหาร–สะหวันนะเขต)
สะพานมิตรภาพไทย–ลาว 3 (นครพนม–คำม่วน)
สะพานมิตรภาพไทย–ลาว 4 (เชียงของ–ห้วยทราย)
สะพานมิตรภาพไทย–ลาว 5 (บึงกาฬ–บอลิคำไซ)
สะพานมิตรภาพไทย–ลาว 7 (เลย–แขวงเวียงจันทน์)
สะพานมิตรภาพไทย–ลาว 8 (อุบลราชธานี–จำปาศักดิ์)
แหล่งข้อมูลอื่น

"สะพานมิตรภาพไทยลาว" ข่าวสดรายวัน วันที่ 27 ม.ค.57ปีที่ 23ฉบับที่ 8460คอลัมน์ รู้ไปโม้ด โดย...น้าชาติ ประชาชื่น[ลิงก์เสีย]
"อุบลฯ ลุ้นสร้างสะพานข้ามโขงไทย-ลาวแห่งที่ 5เชื่อมสาละวัน"  โดย ASTVผู้จัดการออนไลน์ เก็บถาวร 2016-03-05 ที่ เวย์แบ็กแมชชีน
"พ่อเมืองอุบลฯ จี้ทีมศึกษาข้อมูล สะพานข้ามโขงไทย-ลาวแห่งที่ 5อุบลฯ-สาละวัน"  โดยไกด์อุบล เก็บถาวร 2016-03-04 ที่ เวย์แบ็กแมชชีน
"สะพานข้ามโขงแห่งที่ 6 อ.นาตาล อุบล-สาละวัน บรรลุข้อตกลง"  โดยไกด์อุบล เก็บถาวร 2014-07-25 ที่ เวย์แบ็กแมชชีน
“เตือนใจ” ยันสร้างแน่สะพานข้ามแม่น้ำโขงแห่งที่ 6  โดย นสพ.ไทยเสรี[ลิงก์เสีย]
"ผู้ตรวจยันสะพานไทยลาว6สร้างบ้านปากแซง" โดยไอเอ็นเอ็นนิวส์[ลิงก์เสีย]
| ด ค กพรมแดน ด่านพรมแดน และจุดผ่านแดนระหว่างประเทศไทยกับประเทศลาว |
| --- | --- | --- |
| พรมแดนธรรมชาติ |  สามเหลี่ยมทองคำ (สบรวก)  แม่น้ำโขง  ทิวเขาหลวงพระบาง  สุดแผ่นดิน  แม่น้ำเหือง  ผาชะนะได (อุทยานแห่งชาติผาแต้ม)  แม่น้ำสองสี  สามเหลี่ยมมรกต  |   |
| ด่านพรมแดนถาวร |  สามเหลี่ยมทองคำ  บ้านเชียงแสน  อำเภอเชียงของ  สะพานมิตรภาพ 4 (เชียงของ–ห้วยทราย)  บ้านฮวก  บ้านห้วยโก๋น  ภูดู่  สะพานมิตรภาพแม่น้ำเหือง  บ้านปากห้วย  บ้านเชียงคาน  บ้านคกไผ่  สะพานมิตรภาพไทย–ลาว แห่งที่ 1  ท่าเสด็จ  บึงกาฬ  นครพนม  สะพานมิตรภาพ 3 (นครพนม–คำม่วน)  มุกดาหาร  สะพานมิตรภาพ 2 (มุกดาหาร–สะหวันนะเขต)  บ้านปากแซง  ช่องเม็ก  |   |
| จุดผ่อนปรน |  บ้านสบรวก  บ้านสวนดอก  บ้านแจมป๋อง  บ้านหาดบ้าย  บ้านร่มโพธิ์ทอง  บ้านห้วยลึก  บ้านห้วยสะแตง  บ้านใหม่ชายแดน  บ้านห้วยต่าง  บ้านเหมืองแพร่  บ้านนาข่า  บ้านหนองผือ  บ้านอาฮี  บ้านเปงจาน  บ้านบุ่งคล้า  ตำบลจุมพล  บ้านหม้อ  บ้านห้วยคาด  บ้านม้วง  บ้านหนาดท่า  บ้านดอนแพง  บ้านธาตุพนมสามัคคี  บ้านท่าอุเทน  บ้านยักษ์คุ  หน้าที่ว่าการอำเภอเขมราฐ  บ้านสองคอน  บ้านด่านเก่า  บ้านหนองแสง  |   |
| อื่น ๆ |  สะพานมิตรภาพน้ำเหือง (ท่าลี่–แก่นท้าว)  สะพานมิตรภาพ 1 (เมืองหนองคาย–นครหลวงเวียงจันทน์)  สะพานมิตรภาพ 2 (มุกดาหาร–สะหวันนะเขต)  สะพานมิตรภาพ 3  (นครพนม–คำม่วน)  สะพานมิตรภาพ 4 (เชียงของ–ห้วยทราย)  โครงการสะพานมิตรภาพ 5 (บึงกาฬ–บอลิคำไซ)  โครงการสะพานมิตรภาพ 6 (นาตาล–ละคอนเพ็ง)  โครงการสะพานมิตรภาพ 7 (เลย–แขวงเวียงจันทน์)  โครงการสะพานมิตรภาพ 8 (อุบลราชธานี–จำปาศักดิ์)  |   |
ชายแดนไทย–ลาว
จุดผ่านแดนถาวรบ้านพุน้ำร้อน

|  จุดผ่านแดนถาวรบ้านพุน้ำร้อน |
| --- | --- |
จุดผ่านแดนถาวรบ้านพุน้ำร้อน
thพื้นที่พรมแดนไทย (บนขวา) และพม่า (ล่างซ้าย)
ที่ตั้ง
ประเทศ:  ไทย,  พม่า
ที่ตั้ง:   บ้านพุน้ำร้อน ตำบลบ้านเก่า อำเภอเมืองกาญจนบุรี จังหวัดกาญจนบุรี   ทางหลวงเอเชียสาย 123  ฝั่งไทย  ทล.3229  ฝั่งพม่า  ถนนเชื่อมไปยังเมืองทวาย 
พิกัด: 13°53′40″N 99°04′55″E﻿ / ﻿13.8945°N 99.0819°E﻿ / 13.8945; 99.0819
รายละเอียด
ดำเนินการโดย:  • กรมศุลกากร  • สำนักงานตรวจคนเข้าเมือง  • ทหารพราน
ประเภท: จุดผ่านแดนถาวร
จุดผ่านแดนถาวรบ้านพุน้ำร้อน (อังกฤษ: Ban phu Nam Ron Border Pass) เป็นด่านภายในช่องเขาในเทือกเขาตะนาวศรีที่กั้นบริเวณชายแดนระหว่างประเทศไทยกับประเทศพม่า ตั้งอยู่ที่ความสูง 350 เมตร (1,150 ฟุต) จุดผ่านแดนฝั่งไทยตั้งอยู่ในหมู่ที่ 12 บ้านพุน้ำร้อน ตำบลบ้านเก่า อำเภอเมืองกาญจนบุรี จังหวัดกาญจนบุรี
จุดผ่านแดน

ที่คี่ (พม่า: ထီးခီး อังกฤษ: Htee Khee) เป็นชื่อเมืองใหม่ในเขตตะนาวศรีทางฝั่งประเทศพม่า ซึ่งปัจจุบันอยู่ระหว่างการพัฒนา คาดกันว่าด่านพุน้ำร้อนจะมีความสำคัญมากขึ้นถ้าแผนโครงการท่าเรือน้ำลึกทวายยังคงดำเนินการต่อ ซึ่งครอบคลุมถึงทางหลวงที่เชื่อมระหว่างกรุงเทพมหานครกับท่าเรือดังกล่าว
ถนนฝั่งพม่าซึ่งได้รับการพัฒนาแล้วมีเส้นทางไปถึงทวายผ่านซีน-พยูไดง์และมยิตา
| ด่านพุน้ำร้อน |
| --- | --- |
ด่านที่คี่

ความสูง: 350 เมตร (1,148 ฟุต)
ที่ตั้ง: ชายแดนไทย–พม่า
เทือกเขา: เทือกเขาตะนาวศรี
พิกัด: 13°53′39″N 99°4′55″E﻿ / ﻿13.89417°N 99.08194°E﻿ / 13.89417; 99.08194
แหล่งข้อมูลอื่น

Karen News - Border crossing goes legal เก็บถาวร 2017-11-15 ที่ เวย์แบ็กแมชชีน
| ด ค กพรมแดน ด่านพรมแดน และจุดผ่านแดนระหว่างประเทศไทยกับประเทศพม่า |
| --- | --- | --- |
| พรมแดนธรรมชาติ |  สามเหลี่ยมทองคำ (สบรวก)  แม่น้ำรวก  แม่น้ำสาย  ทิวเขาแดนลาว  แม่น้ำปาย  แม่น้ำสาละวิน  แม่น้ำเมย  ทิวเขาถนนธงชัย  ทิวเขาตะนาวศรี  แม่น้ำกระบุรี  |   |
| ด่านพรมแดนถาวร |  แม่สาย  แม่สาย 2  บ้านริมเมย (แม่สอด)  แม่สอด 2  ระนอง  บ้านพุน้ำร้อน   |   |
| จุดผ่อนปรน |  บ้านปางห้า  บ้านสายลมจอย  บ้านเกาะทราย  ท่าดินดำ  บ้านสบรวก  ช่องทางกิ่วผาวอก  ช่องทางหลักแต่ง  ช่องทางบ้านต้นนุ่น  ช่องทางบ้านห้วยผึ้ง  ช่องทางบ้านเสาหิน  บ้านแม่สายแลบ  บ้านน้ำเพียงดิน  ด่านสิงขร  |   |
| จุดผ่านแดนชั่วคราว |  ด่านเจดีย์สามองค์  |   |
| จุดตรวจ |  ท่าเทียบเรือสะพานปลาระนอง  ปากน้ำระนอง  ท่าเทียบเรืออันดามันคลับ  ท่าเทียบเรือศุลกากรระนอง  |   |
| อื่น ๆ |  สะพานข้ามแม่น้ำสาย 1  สะพานข้ามแม่น้ำสาย 2  สะพานมิตรภาพไทย–พม่า 1 (แม่สอด–เมียวดี)  สะพานมิตรภาพไทย–พม่า 2 (แม่สอด–เมียวดี)  |   |
ชายแดนไทย–พม่า
ป้อมก่อนถึงชายแดน
บาสเกตบอลชิงแชมป์โลก

| --- | --- |
การแข่งหรือฤดูกาลปัจจุบัน:  บาสเกตบอลชิงแชมป์โลก 2014
กีฬา: บาสเกตบอล
ก่อตั้ง: 1950
ฤดูกาลแรก: 1950
จำนวนทีม: 24
ประเทศ: สมาชิกฟีบา
ทวีป: ฟีบา (International)
ทีมชนะเลิศปัจจุบัน: United States (5th title)
ทีมชนะเลิศสูงสุด: สหรัฐอเมริกา & ยูโกสลาเวีย (5 titles)
บาสเกตบอลชิงแชมป์โลก (อังกฤษ: FIBA Basketball World Cup) เป็นการแข่งขันบาสเกตบอลระหว่างประเทศโดยมีชุดทีมชาติชายร่วมเข้าแข่งในกลุ่มสมาชิกสหพันธ์บาสเกตบอลนานาชาติ (ฟีบา) การแข่งขันจัดขึ้นทุก ๆ 4 ปี เริ่มครั้งแรกในปี ค.ศ. 1950 ใน บาสเกตบอลชิงแชมป์โลก 1950 การแข่งขันครั้งล่าสุดคือทีมชาติสหรัฐอเมริกา ที่ชนะในการแข่งขัน บาสเกตบอลชิงแชมป์โลก 2014
การคัดเลือก

การแข่งขันในปัจจุบันได้ขยายเป็น 32 ทีมในปี ค.ศ. 2019
FIBA Europe – 12 ทีม
FIBA Africa – 5 ทีม
FIBA Asia+Oceania – 7 ทีม
FIBA Americas – 7 ทีม
เจ้าภาพ – 1 ทีม
สรุปผลการแข่งขัน > ตารางสรุปเหรียญรางวัล

| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  สหรัฐอเมริกา | 5 | 3 | 4 | 12 |
| 2 | / Yugoslavia | 5 | 3 | 2 | 10 |
| 3 |  สหภาพโซเวียต | 3 | 3 | 2 | 8 |
| 4 |  บราซิล | 2 | 2 | 2 | 6 |
| 5 |  สเปน | 2 | 0 | 0 | 2 |
| 6 |  อาร์เจนตินา | 1 | 2 | 0 | 3 |
| 7 |  เยอรมนี | 1 | 0 | 1 | 2 |
| 8 |  รัสเซีย | 0 | 2 | 0 | 2 |
| 8 |  เซอร์เบีย | 0 | 2 | 0 | 2 |
| 10 |  กรีซ | 0 | 1 | 0 | 1 |
| 10 |  ตุรกี | 0 | 1 | 0 | 1 |
| 12 |  ชิลี | 0 | 0 | 2 | 2 |
| 12 |  ฝรั่งเศส | 0 | 0 | 2 | 2 |
| 14 |  ฟิลิปปินส์ | 0 | 0 | 1 | 1 |
| 14 |  ลิทัวเนีย | 0 | 0 | 1 | 1 |
| 14 |  แคนาดา | 0 | 0 | 1 | 1 |
| 14 |  โครเอเชีย | 0 | 0 | 1 | 1 |
| รวม (17 ประเทศ) | รวม (17 ประเทศ) | 19 | 19 | 19 | 57 |
ดูเพิ่ม

บาสเกตบอลหญิงชิงแชมป์โลก
แหล่งข้อมูลอื่น

2014 FIBA Basketball World Cup official website เก็บถาวร 1996-11-04 ที่ เวย์แบ็กแมชชีน
2010 FIBA World Championship official website เก็บถาวร 2009-07-19 ที่ เวย์แบ็กแมชชีน
FIBA World Championship History เก็บถาวร 2014-09-12 ที่ เวย์แบ็กแมชชีน (PDF)
United States Men's World Championship Team History เก็บถาวร 2007-03-11 ที่ เวย์แบ็กแมชชีน
FIBA Basketball World Cup ที่ เวย์แบ็กแมชชีน  (archived พฤศจิกายน 4, 1996).
รายชื่อนักบาส NBA เก็บถาวร 2023-11-30 ที่ เวย์แบ็กแมชชีน
| ด ค กบาสเกตบอลชิงแชมป์โลก |
| --- | --- |
 ประวัติศาสตร์  รางวัล  สถิติ  ถ้วยรางวัลไนสมิธ 
การแข่งขัน:  1950 อาร์เจนตินา   1954 บราซิล   1959 ชิลี   1963 บราซิล   1967 อุรุกวัย   1970 ยูโกสลาเวีย   1974 ปวยร์โตริโก   1978 ฟิลิปปินส์   1982 โคลอมเบีย   1986 สเปน   1990 อาร์เจนตินา   1994 แคนาดา   1998 กรีซ   2002 สหรัฐ   2006 ญี่ปุ่น   2010 ตุรกี   2014 สเปน   2019 จีน   2023 อินโดนีเซีย / ญี่ปุ่น / ฟิลิปปินส์   2027 กาตาร์   
รอบคัดเลือก:  2010  2014  2019  2023  2027 
รอบชิงชนะเลิศ:  2002  2006  2010  2014  2019  2023 
ผู้เล่น:  1954  1986  1998  2002  2006  2010  2014  2019  2023 
คัดเลือกเจ้าภาพ:  2019 จีน  ฟิลิปปินส์  2023 ฟิลิปปินส์–ญี่ปุ่น–อินโดนีเซีย  อาร์เจนตินา–อุรุกวัย 
เกี่ยวข้อง:  ทีมเข้าร่วม  ผู้เล่นทรงคุณค่า  ผู้ทำคะแนนสูงสุด  All-Tournament Team  หัวหน้าผู้ฝึกสอนที่ชนะ 
  Category   Commons 
| ด ค กบาสเกตบอลชายระหว่างประเทศ |
| --- | --- | --- |
 ฟีบา  National teams  โอลิมปิก  บาสเกตบอลโลก  กีฬามหาวิทยาลัยโลก  U-21 World Championship  U-19 World Championship  U-17 World Championship  อันดับโลก 
| แอฟริกา |  ฟีบาแอฟริกา – แอโฟรบาสเกต  U-18  U-16  |  |
| อเมริกา |  ฟีบาอเมริกา – ฟีบาอเมริคัพ  U-18  U-16  |  |
| เอเชีย |  ฟีบาเอเชีย – ฟีบาเอเชียคัพ  U-18  U-16  |  |
| ยุโรป |  ฟีบายุโรป – ยูโรบาสเกต  U-20  U-18  U-16  |  |
| โอเชียเนีย |  ฟีบาโอเชียเนีย – บาสเกตบอลชิงแชมป์โอเชียเนีย  U-20  U-18  U-16  |  |
| ทัวร์นาเมนต์อื่นๆ |  Acropolis Tournament  Adecco Cup  Albert Schweitzer Tournament  ออลแอฟริกาเกมส์  เอเชียนเกมส์  กีฬาเครือจักรภพ  Belgrade Trophy  Diamond Ball  ฟีบาเอเชียคัพ  FIBA World Olympic Qualifying Tournament  ลูโซโฟนีเกมส์  Marchand Cup  เมดิเตอร์เรเนียนเกมส์  MVP Cup  Stanković Cup  แพนอเมริกันเกมส์  แพนอาหรับเกมส์  TBF International Under-16 Tournament  วิลเลียมโจนส์คัพ  World Cup (Turkey)  |  |
 หมายเหตุ: รุ่นอายุไม่เกิน 21 ปีชิงแชมป์ จะจัดขึ้นในครั้งต่อไป 
1 2 3 4 5 6 7 8 9 10 11 12 13 14  No final was played; teams played each other once in the final group round-robin; the team with the best record wins the championship.
แผนที่เจ้าภาพบาสเกตบอลชิงแชมป์โลก ฟ้าเข้ม: สอง; ฟ้าอ่อน: หนึ่ง
แผนที่ของทีมประเทศต่าง ๆ กับผลงานที่ดีที่สุด
แผนที่ของจำนวนครั้งที่ทีมเข้ารอบ
เขตเศรษฐกิจจำเพาะของไทย

เขตเศรษฐกิจจำเพาะของประเทศไทยในสีชมพู
ประเทศไทยมีเขตเศรษฐกิจจำเพาะที่ใหญ่เป็นอันดับที่ 64 ของโลก โดยมีพื้นที่ 299,397 ตารางกิโลเมตร (115,598 ตารางไมล์) ทางไทยอ้างเขตเศรษฐกิจจำเพาะในพื้นที่ห่างจากชายฝั่่ง 200 ไมล์ทะเล (370.4 กิโลเมตร; 230.2 ไมล์) โดยมีชายฝั่งยาวที่ติดกับทะเลอันดามันและช่องแคบมะละกาทางตะวันตก และอ่าวไทยทางตะวันออก แม้ว่าเขตเศรษฐกิจจำเพาะทั้งหมดถูกจำกัดด้วยเขตแดนทางทะเลกับประเทศเพื่อนบ้าน
พื้นที่ทะเลทางตะวันตกของไทยทอดยาวตั้งแต่ชายฝั่งตะวันตกในภาคใต้ของประเทศไทยที่ทะเลอันดามันและช่องแคบมะละกา โดยแบ่งเขตแดนทางทะเลที่กำหนดตามสนธิสัญญาร่วมกันกับประเทศพม่า หมู่เกาะอันดามันและนิโคบาร์ของอินเดีย อินโดนีเซีย และมาเลเซีย
ข้อพิพาท

ประเทศไทยยังไม่ได้ทำข้อตกลงกับกัมพูชาและเวียดนามที่มีอาณาเขตทางทะเลอยู่ในอ่าวไทย ทำให้เกิดความขัดแย้ง ประเทศไทยก็ยังไม่ได้จัดทำสนธิสัญญากับมาเลเซียเกี่ยวกับน่านน้ำอ่าว อย่างไรก็ตาม มีการจัดตั้งพื้นที่พัฒนาร่วมไทย-มาเลเซีย เพื่อให้ทั้งสองประเทศสามารถใช้ประโยชน์จากทรัพยากรในพื้นที่อ้างสิทธิ์ทับซ้อนกันได้ร่วมกัน
ดูเพิ่ม

เขตเศรษฐกิจจำเพาะของอินเดีย
เขตเศรษฐกิจจำเพาะของอินโดนีเซีย
เขตเศรษฐกิจจำเพาะของมาเลเซีย
สะพานมิตรภาพไทย–ลาว 4 (เชียงของ–ห้วยทราย)

| สะพานมิตรภาพไทย–ลาว 4 |
| --- | --- |
4th Thai–Lao Friendship Bridge ຂົວມິດຕະພາບ ລາວ–ໄທ IV

พิกัด: 20°12′50″N 100°27′13″E﻿ / ﻿20.2137802°N 100.4537058°E﻿ / 20.2137802; 100.4537058
เส้นทาง:  ทางหลวงแผ่นดินหมายเลข 1356    ทางหลวงเอเชียสาย 3   ท.3
ข้าม: แม่น้ำโขง
ที่ตั้ง: หมู่ที่ 9 บ้านดอนมหาวัน ตำบลเวียง อำเภอเชียงของ จังหวัดเชียงราย, บ้านดอน เมืองห้วยทราย แขวงบ่อแก้ว
ท้ายน้ำ: สะพานมิตรภาพไทย–ลาว 7 (เลย–เวียงจันทน์)
ข้อมูลจำเพาะ
วัสดุ: คอนกรีตอัดแรง
ความยาว: 480 เมตร
ความกว้าง: 14.70 เมตร
ประวัติ
วันเริ่มสร้าง: มิถุนายน พ.ศ. 2553
วันสร้างเสร็จ: ธันวาคม พ.ศ. 2556
วันเปิด: 11 ธันวาคม พ.ศ. 2556
ที่ตั้ง
th
สะพานมิตรภาพไทย-ลาว แห่งที่ 4 (เชียงของ-ห้วยทราย) (ลาว: ຂົວມິດຕະພາບລາວ - ໄທ ແຫ່ງທີ 4) เป็นสะพานข้ามแม่น้ำโขง เชื่อมต่อระหว่างประเทศไทยที่หมู่ที่ 9 บ้านดอนมหาวัน ตำบลเวียง อำเภอเชียงของ จังหวัดเชียงราย กับประเทศลาวที่บ้านดอน เมืองห้วยทราย แขวงบ่อแก้ว ระยะทาง 2.48  กิโลเมตร รูปแบบของสะพานเป็นคอนกรีตรูปกล่อง (Segmental Concrete Box Girder) มีเสา 4 เสา กว้าง 14.70 เมตร เป็นสะพานขนาด 2 เลน แต่ละเลนกว้าง 3.50 เมตร ตั้งอยู่กึ่งกลาง นอกจากสะพานแล้วยังมีโครงการก่อสร้างถนนไปอีกประมาณ 6 กิโลเมตรเข้าในเขตเมืองห้วยทราย ซึ่งเป็นถนนลาดยางขนาดสองเลน รวมทั้งมีการก่อสร้างด่านตรวจคนเข้าเมืองด้วยสถาปัตยกรรมแบบล้านช้าง เป็นการเชื่อมต่อกับเส้นทางR3A ที่เชื่อมต่อระหว่างจีน – ลาว –ไทย
บริษัทรับเหมาก่อสร้างเป็นกลุ่ม CR5-KT Joint Venture ซึ่งเป็นการร่วมทุนระหว่างบริษัท China Railway No.5 ของจีนและบริษัท กรุงธนเอนยิเนียร์ จำกัดของไทย งบประมาณในการก่อสร้างประมาณ 1,624 ล้านบาท โดยการสมทบทุนระหว่างรัฐบาลไทยและรัฐบาลจีน ส่วนรัฐบาลลาวรับผิดชอบค่าชดเชยให้แก่ประชาชนที่ได้รับผลกระทบ โดยก่อสร้างตัวสะพานแล้วเสร็จในวันที่ 12 ธันวาคม พ.ศ. 2555 และได้เปิดให้บริการอย่างเป็นทางการเมื่อวันที่ 11 ธันวาคม พ.ศ. 2556
ทั้งนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงเป็นประธานร่วมในพิธีเปิดสะพานข้ามแม่น้ำโขงไทย-ลาว แห่งที่ 4 (เชียงของ-ห้วยทราย) ร่วมกับนายบุนยัง วอละจิด รองประธานประเทศลาว
สำหรับสะพานแห่งนี้ เป็นสะพานที่เชื่อมต่อเส้นทางอาร์ 3 เอจากกรุงเทพ - คุณหมิง เพื่อเป็นการรองรับประชาคมเศรษฐกิจอาเซียน  ในปี 2015
เส้นทางอาร์3เอ  มีต้นทางเริ่มจากเชียงของ ประเทศไทย-บ่อแก้ว-หลวงน้ำทา-บ่อเต็น ของประเทศลาว-บ่อหาน-เชียงรุ่งหรือจิ่งหง ในแคว้นสิบสองปันนา-นครคุนหมิง มณฑลยูนนาน ของจีน โดยมีระยะทางจากกรุงเทพฯ ถึงคุนหมิงรวมกว่า 1,800 กิโลเมตร 
สำหรับการก่อสร้างถนนสายเศรษฐกิจอาร์3เอ เพื่อเชื่อมโยงการคมนาคมในกลุ่มประเทศอนุภูมิภาคลุ่มน้ำโขงนับเป็นโครงการบูรณาการเศรษฐกิจในระดับมหภาค ทั้งทางด้านเศรษฐกิจ การท่องเที่ยวและการแลกเปลี่ยนวัฒนธรรม โดยเฉพาะด้านการท่องเที่ยวนับว่าเป็นโอกาสสูงมากที่ประเทศไทยจะมีช่องทาง โอกาสในการเปิดรับนักท่องเที่ยวจากประเทศจีนตอนใต้ ที่จะเดินทางมาทางรถยนต์และทางเรือเพื่อมาท่องเที่ยวยังจังหวัดต่างๆ ทางภาคเหนือของประเทศไทย
ดูเพิ่ม

สะพานมิตรภาพแม่น้ำสายแห่งที่ 1
สะพานมิตรภาพแม่น้ำสายแห่งที่ 2
จุดผ่านแดนถาวรเชียงของ
จุดผ่านแดนถาวรแม่สาย
จุดผ่านแดนถาวรแม่สาย 2
แหล่งข้อมูลอื่น

"เนชั่นทีวี" พิธีเปิดสะพานมิตรภาพไทยลาว4 เก็บถาวร 2021-08-02 ที่ เวย์แบ็กแมชชีน
"ข่าวสดออนไลน์" สะพานมิตรภาพแห่งที่ 5เชื่อม ไทย-ลาว สู่อาเซียน เก็บถาวร 2016-03-05 ที่ เวย์แบ็กแมชชีน
"วารสารทางหลวงออนไลน์" โครงการก่อสร้างสะพานมิตรภาพแห่งที่ 4 เก็บถาวร 2014-07-20 ที่ เวย์แบ็กแมชชีน
"ครอบครัวข่าว3" พิธีเปิดสะพานมิตรภาพไทย-ลาว4 เก็บถาวร 2014-03-27 ที่ เวย์แบ็กแมชชีน
Foursquare.com สะพานมิตรภาพ ไทย-ลาว แห่งที่ 4 (4th Thai-Lao Friendship Bridge) ຂົວມິດຕະພາບ ລາວ-ໄທ IV
จากวันนั้นจนมีวันนี้..ไทย-ลาว ทำพิธีเปิดสะพานมิตรภาพแห่งที่ 4
| สะพานข้ามแม่น้ำโขงในปัจจุบัน |
| --- | --- | --- | --- |
| เหนือน้ำ สะพานมิตรภาพพม่า–ลาว  | สะพานมิตรภาพไทย–ลาว 4  | ท้ายน้ำ สะพานเมืองเงิน–ปากแบ่ง  |  |
| ด ค กพรมแดน ด่านพรมแดน และจุดผ่านแดนระหว่างประเทศไทยกับประเทศลาว |
| --- | --- | --- |
| พรมแดนธรรมชาติ |  สามเหลี่ยมทองคำ (สบรวก)  แม่น้ำโขง  ทิวเขาหลวงพระบาง  สุดแผ่นดิน  แม่น้ำเหือง  ผาชะนะได (อุทยานแห่งชาติผาแต้ม)  แม่น้ำสองสี  สามเหลี่ยมมรกต  |   |
| ด่านพรมแดนถาวร |  สามเหลี่ยมทองคำ  บ้านเชียงแสน  อำเภอเชียงของ  สะพานมิตรภาพ 4 (เชียงของ–ห้วยทราย)  บ้านฮวก  บ้านห้วยโก๋น  ภูดู่  สะพานมิตรภาพแม่น้ำเหือง  บ้านปากห้วย  บ้านเชียงคาน  บ้านคกไผ่  สะพานมิตรภาพไทย–ลาว แห่งที่ 1  ท่าเสด็จ  บึงกาฬ  นครพนม  สะพานมิตรภาพ 3 (นครพนม–คำม่วน)  มุกดาหาร  สะพานมิตรภาพ 2 (มุกดาหาร–สะหวันนะเขต)  บ้านปากแซง  ช่องเม็ก  |   |
| จุดผ่อนปรน |  บ้านสบรวก  บ้านสวนดอก  บ้านแจมป๋อง  บ้านหาดบ้าย  บ้านร่มโพธิ์ทอง  บ้านห้วยลึก  บ้านห้วยสะแตง  บ้านใหม่ชายแดน  บ้านห้วยต่าง  บ้านเหมืองแพร่  บ้านนาข่า  บ้านหนองผือ  บ้านอาฮี  บ้านเปงจาน  บ้านบุ่งคล้า  ตำบลจุมพล  บ้านหม้อ  บ้านห้วยคาด  บ้านม้วง  บ้านหนาดท่า  บ้านดอนแพง  บ้านธาตุพนมสามัคคี  บ้านท่าอุเทน  บ้านยักษ์คุ  หน้าที่ว่าการอำเภอเขมราฐ  บ้านสองคอน  บ้านด่านเก่า  บ้านหนองแสง  |   |
| อื่น ๆ |  สะพานมิตรภาพน้ำเหือง (ท่าลี่–แก่นท้าว)  สะพานมิตรภาพ 1 (เมืองหนองคาย–นครหลวงเวียงจันทน์)  สะพานมิตรภาพ 2 (มุกดาหาร–สะหวันนะเขต)  สะพานมิตรภาพ 3  (นครพนม–คำม่วน)  สะพานมิตรภาพ 4 (เชียงของ–ห้วยทราย)  โครงการสะพานมิตรภาพ 5 (บึงกาฬ–บอลิคำไซ)  โครงการสะพานมิตรภาพ 6 (นาตาล–ละคอนเพ็ง)  โครงการสะพานมิตรภาพ 7 (เลย–แขวงเวียงจันทน์)  โครงการสะพานมิตรภาพ 8 (อุบลราชธานี–จำปาศักดิ์)  |   |
ชายแดนไทย–ลาว
ขุนศึก (บันเทิงคดี)

| --- | --- |
ขุนศึก ของ ไม้ เมืองเดิม, ภาพประกอบโดย เหม เวชกร
ผู้ประพันธ์: ไม้ เมืองเดิม, สุมทุม บุญเกื้อ
ประเทศ: ไทย
ภาษา: ไทย
ประเภท: อิงประวัติศาสตร์, สงคราม, ชีวิต, รัก
สำนักพิมพ์: สำนักพิมพ์เพลินจิตต์ (ตีพิมพ์ครั้งแรก)
วันที่พิมพ์: พ.ศ. 2482
ชนิดสื่อ: สิ่งพิมพ์
ขุนศึก เป็นผลงานประพันธ์เรื่องสุดท้ายของ ไม้ เมืองเดิม ตีพิมพ์ครั้งแรกเมื่อปี พ.ศ. 2482 ในนิตยสารเพลินจิตรายสัปดาห์ โดยใช้เวลาเพียงสองปีเศษในการสร้างสรรค์งานเขียนชิ้นนี้ก่อนเสียชีวิตในวันที่ 4 มีนาคม พ.ศ. 2484 โดยตอนสุดท้ายในการเขียนของ ไม้ เมืองเดิม ลงตีพิมพ์เมื่อวันที่ 24 เมษายน พ.ศ. 2485 ต่อมากิ่ง พึ่งบุญ ณ อยุธยา น้องชายของ ไม้ เมืองเดิม ได้เขียนเรื่องขุนศึกจนเสร็จสมบูรณ์ โดยใช้นามปากกา "สุมทุม บุญเกื้อ" ภายหลังได้มีการนำมาสร้างเป็นภาพยนตร์และละครโทรทัศน์อีกหลายต่อหลายครั้ง
เนื้อเรื่อง

ขุนศึกเป็นเรื่องราวเกี่ยวกับหลังกรุงศรีอยุธยาเสียแก่พม่า สมเด็จพระนเรศวรมหาราชพร้อมด้วยสมเด็จพระเอกาทศรถ ได้ยกทัพไปตีเมืองแกลงและได้ทรงหลั่งอุทกธาราประกาศตัดไมตรีกับพม่า เสมาลูกชายช่างตีเหล็กได้เป็นทหารสมกับความมุ่งมั่น แต่เกิดไปมีเรื่องกับหัวหมู่ จึงต้องหนีเตลิดเข้าป่าและได้พบกับทหารหลวงอีกกลุ่มหนึ่ง เสมาจึงอาสาร่วมรบตีทัพพม่าจนแตกกระเจิง เมื่อบ้านเมืองสงบลง เสมาจึงได้รับยศเป็นขุนแสนศึกพ่ายและได้แต่งงานกับแม่หญิงสมดังปรารถนา
ละครเวที

ขุนศึก ได้เคยถูกสร้างเป็นละครเวทีมาแล้วถึง 3 ครั้ง ดังนี้
ครั้งแรก ในปี พ.ศ. 2489 ได้สร้างเป็นละครเวทีแสดง ณ โรงละครศรีอยุธยา
ครั้งที่ 2 ในราว พ.ศ. 2490 ทางคณะนิยมไทยจึงได้นำมาจัดการแสดงขึ้นที่โรงภาพยนตร์นาครเขษม
ครั้งที่ 3 คณะศิวารมย์ สร้างเป็นละครเวทีแสดงที่โรงภาพยนตร์เฉลิมไทย ในปี พ.ศ. 2494
ภาพยนตร์

ขุนศึก ถูกสร้างเป็นภาพยนตร์ครั้งแรกในปี พ.ศ. 2495 เป็นภาพยนตร์ฟิล์ม 16 มม.สีธรรมชาติ พากย์สด สร้างโดย ทวีภาพยนตร์ นำแสดงโดย ชูชาติ คุ้มภัย และ ฟูจิตร์ นากบุญ
ฉบับ พ.ศ. 2519 สร้างโดยบริษัท ไฟว์สตาร์โปรดักชั่น กำกับภาพยนตร์โดย สักกะ จารุจินดา เขียนบทโดย สุภาว์ เทวกุล ออกแบบสร้างฉากโดย สุพจน์ จารุจินดา ลำดับภาพโดย ณรงค์ จารุจินดา นำแสดงโดย สมบัติ เมทะนี, นัยนา ชีวานันท์, มานพ อัศวเทพ, ดวงใจ หทัยกาญจน์, สอาด เปี่ยมพงษ์สานต์, ธัญญรัตน์ โลหะนันท์, จีระศักดิ ปิ่นสุวรรณ, สายัณห์ จันทรวิบูลย์, ดวงดาว จารุจินดา เข้าฉายวันที่ 11 กันยายน 2519 ได้รับรางวัลพระราชทานพระสุรัสวดี ตุ๊กตาทอง ปี 2519 ได้รางวัล 3 สาขา และการประกวดภาพยนตร์เอเชีย-แปซิฟิค ที่เมืองปูซาน ประเทศเกาหลี ปี 2519 ใน 2 สาขา
ฉบับ พ.ศ. 2546 กำกับภาพยนตร์โดย ธนิตย์ จิตนุกูล นำแสดงโดย วรวิทย์ แก้วเพชร, สาวิณี ภู่การุณ, ปราบต์ปฎล สุวรรณบาง, จรัล งามดี, ธิดารัตน์ จันทร์ดารา, พิมทอง กลิ่มสมิทธิ์, ภุมรินทร์ จันทร์จิต, แผลงฤทธิ์ แสงชา เข้าฉายวันที่ 17 ตุลาคม 2546
ละครโทรทัศน์

ขุนศึก ถูกสร้างเป็นละครโทรทัศน์จำนวน 5 ครั้ง ดังนี้
ครั้งแรก ฉายทางสถานีโทรทัศน์ไทยทีวีช่อง 4 กำกับการแสดงโดย ทัต เอกทัต ในปี พ.ศ. 2502 จัดโดยคณะนาฏศิลป์สัมพันธ์ โดย สัมพันธ์ พันธ์มณี เขียนบทโดย สุมทุม บุญเกื้อ และ รพีพร แพร่ภาพครั้งแรกเมื่อเดือนตุลาคม พ.ศ. 2502 - กุมภาพันธ์ พ.ศ. 2504 ความยาวทั้งสิ้น 16 ตอน โดยจัดแสดงเดือนละครั้ง ๆ ละ 2 ชั่วโมง จำนวนบทมีความยาวประมาณ 25 หน้าต่อ 1 ตอน เป็นละครที่ทำลายสถิติของช่อง 4 บางขุนพรหมทุกเรื่องที่ผ่านมาตลอด 3 ปี
ครั้งที่ 2 ฉายทางสถานีวิทยุโทรทัศน์กองทัพบกช่อง 5 ในปี พ.ศ. 2520 สร้างโดย รัชฟิล์ม
ครั้งที่ 3 ฉายทางสถานีวิทยุโทรทัศน์ไทยทีวีสีช่อง 3 ในปี พ.ศ. 2523 ด้วยรูปแบบภาพยนตร์ โดย ไฟว์สตาร์ โปรดักชั่น กำกับการแสดงโดย สักกะ จารุจินดา
ครั้งที่ 4 ฉายทางสถานีโทรทัศน์ไทยทีวีสีช่อง 9 พ.ศ. 2538 สร้างโดย อัครมีเดีย จัดโดย กนกวรรณ ด่านอุดม กำกับการแสดง สอาด เปี่ยมพงษ์ศานต์
ครั้งที่ 5 ฉายทางสถานีวิทยุโทรทัศน์ไทยทีวีสีช่อง 3 ในปี พ.ศ. 2555 สร้างโดย ทีวีซีน กำกับการแสดงโดย อดุลย์ บุญบุตร ออกอากาศ 1 พฤษภาคม พ.ศ. 2555 ถึง 25 มิถุนายน พ.ศ. 2555 จำนวน 16 ตอน
ละครขุนศึกสถานีไทยโทรทัศน์ช่อง ๔ - อารีย์ นักดนตรี กำธร สุวรรณปิยะศิริ
ละครขุนศึก ปี พ.ศ. 2502 จากซ้ายไปขวากำธร สุวรรณปิยะศิริ - จำรูญ หนวดจิ๋ม - ไม่ทราบชื่อ - ทัต เอกทัต (ประวัติ ผิวเผือก)- สมจินต์ ธรรมทัต - ไม่ทราบชื่อ - วลิต สนธิรัตน์
ภาพยนตร์ขุนศึก ปี พ.ศ. 2519 สมบัติ เมทะนี - นัยนา ชีวานันท์
ละครขุนศึก ปี พ.ศ. 2520 พิศาล อัครเศรณี - ผุสดี พลางกูร
ละครขุนศึก ปี พ.ศ. 2523 โกวิท วัฒนกุล - นิภาพร นงนุช
ภาพยนตร์ขุนศึก ปี พ.ศ. 2546 วรวิทย์ แก้วเพชร - สาวิณี ภู่การุณ
ละครขุนศึก ปี พ.ศ. 2555 อธิชาติ ชุมนานนท์ - เฌอมาลย์ บุญยศักดิ์